Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5009

1. cikk Ennek az okmánynak az alkalmazásában: – az „eredeti szerződések” kifejezés az Európai Szén- és Acélközösséget létrehozó szerződést, az Európai Gazdasági Közösséget létrehozó szerződést és az Európai Atomenergia-közösséget létrehozó szerződést jelenti, olyan szerződésekkel vagy egyéb okmányokkal kiegészítve vagy módosítva, amelyek e csatlakozást megelőzően léptek hatályba; az „ESZAK-Szerződés”, az „EGK-Szerződés”, illetve az „Euratom-Szerződés” kifejezések az így kiegészített vagy módosított vonatkozó eredeti szerződést jelenti, – a „jelenlegi tagállamok” kifejezés a Belga Királyságot, a Dán Királyságot, a Németországi Szövetségi Köztársaságot, a Görög Köztársaságot, a Francia Köztársaságot, Írországot, az Olasz Köztársaságot, a Luxemburgi Nagyhercegséget, a Holland Királyságot, valamint Nagy Britannia és Észak-Írország Egyesült Királyságát jelenti, – a „jelenlegi Közösség” kifejezés a jelenlegi tagállamokból álló Közösséget jelenti, – a „bővített Közösség” kifejezés adott esetben az 1972. évi csatlakozás vagy az 1979. évi csatlakozás után kialakult Közösséget jelenti, – az „új tagállamok” kifejezés a Spanyol Királyságot és a Portugál Köztársaságot jelenti.

Source: https://magyarkozlony.hu/hivatalos-lapok/3510b6e687f86b09c62a195a7d1cd5f5fae16077/dokumentumok/692bee3b6bec53deb3cef667cb21a84ba48d1349/letoltes